LidanRubinov/Halacha-QA huggingface dataset:
שאלה: מחזיר גרושתו אחר מות הבעל השני: אשה שנישאה לבעל שני אחרי שהתגרשה מהראשון והבעל השני נפטר האם יכולה לחזור לבעלה הראשון?
תשובה: נידון שאלתך מקורו הוא בתורתינו הקדושה בספר דברים פרק כד, בפסוקים א   ה, וכך היא לשון הפסוקים: (א) כי יקח איש אשה ובעלה והיה אם לא תמצא חן בעיניו כי מצא בה ערות דבר וכתב לה ספר כריתת ונתן בידה ושלחה מביתו: (ב) ויצאה מביתו והלכה והיתה לאיש אחר: (ג) ושנאה האיש האחרון וכתב לה ספר כריתת ונתן בידה ושלחה מביתו או כי ימות האיש האחרון אשר לקחה לו לאשה: (ד) לא יוכל בעלה הראשון אשר שלחה לשוב לקחתה להיות לו לאשה אחרי אשר הטמאה כי תועבה הוא לפני ד' ולא תחטיא את הארץ אשר ד' אלהיך נתן לך נחלה: על בסיס פסוקים אלו למדו חכמים בגמרא ביבמות דף יא עמוד ב', כי אשה נשואה שנתגרשה ונישאה (או אפילו רק נתקדשה) לבעל שני, נאסרה עולמית על בעלה הראשון, ואינה יכולה לינשא לו בין אם נתגרשה מבעלה השני ובין אם נתאלמנה מבעלה השני, שמה שקובע לענין איסור 'מחזיר גרושתו' הוא הקידושין במובנם ההלכתי (וכידוע בזמנינו הקידושין והנישואין נעשין ביחד במעמד החופה) לאדם שני וכפי שלומדים חכמים זאת ממה שכתוב בפסוק ב' ".והיתה לאיש אחר" לשון הויה ואישות. (וממילא אם אותה אשה לא נישאה לאדם אחר אחרי הגירושין אפילו אם היא זינתה עם אחר, על כל פנים מותרת לחזור לבעלה הראשון, כי הויה לאדם אחר לא היתה כאן). לכן למסקנה   האשה שבנידון שאלה זו אינה יכולה לשוב ולהינשא לבעלה הראשון. הרב אברהם אחיה שוקרון
שאלה: מעשר כספים בשנת שליחות: הרב הרב כתב, שמורה שנותנת שיעורי עזר לתלמידים נזקקים שאין באפשרותם לשלם על השיעור, שעות לימוד אלו נחשבות כמעשר כספים כי במקום שהיא תתן צדקה באמצעות כסף היא נותנת צדקה בשעות עבודה. האם זה תקף גם לגבי שליחים בתפוצות? אני שליחה בתיכון SAR בניו יורק. אני מלמדת תנ"ך וגמרא בבית מדרש. אני לא בשירות לאומי, שנת שליחות זו נחשבת לשנת התנדבות אחרי השירות הלאומי. הווה אומר שאני מקבלת דמי מחיה לחודש אבל לא משכורת לפי שעות (כמו מורה). האם כל שעות לימוד התורה נחשבות צדקה? האם אנחנו מחוייבים במעשר?
תשובה: נראה שכל שעת לימוד נחשבת צדקה.
שאלה: שאיבת חלב בשבת ע"י משאבה חשמלית: באחת השאלות כתב הרב שכאשר יש צורך לשאוב חלב לתינוק בשבת או כדי למנוע צער לאם, עדיף לשאוב במשאבה חשמלית שמופעלת על ידי שעון שבת. האם הרב יכול להסביר את הטעם לכך, שהרי בשני המשאבות עוברים על איסור דש ובחשמלית גם על איסור נוסף מדרבנן של נולד? אשמח אם הרב יוכל קצת לפרט.
תשובה: זה לא מדויק. אם היא שואבת את החלב לצורך התינוק, היא יכולה לשמור. אך אם היא שואבת כדי למנוע צער, זה מותר בתנאי שבתוך הכלי שמקבל את החלב היא תשים קצת חומר שפוגם את החלב משימוש, כמו אקונומיקה וכדו'. משאבה חשמלית עדיפה על משאבה ידנית, כי בחשמלית את לא עושה שום מעשה. את רק שמה את המכונה במקום והשעון מפעיל אותה לבד, ולכן השימוש בה יותר קל.
שאלה: שאיבת חלב בשבת: לכבוד הרב, 1. במקרה ויש צורך לאשה לשאוב חלב, האם עליה להעדיף משאבה ידנית או חשמלית ע"י שעון שבת? מדוע? 2. אם לא כיוונו שעון שבת. האם להעדיף ידנית או חשמלית? מדוע? יישר כח ו
תשובה: במשאבה חשמלית יש רק פעולה אחת - הצמדת המשאבה. במשאבה ידנית יש מאות פעולות.
שאלה: חובת מעשר בקטיף תיירותי: בקטיף תירותי (כאשר אני משלם כדי להכנס לשדה ולקטוף פירות ירקות) - איך אפשר לעשר פירות או שאין חובה אפשרות לעשר על כל פרי ופרי?
תשובה: וברכת ד' יש לעשר ואין לאכול בלא מעשר, כיוון שהכניסה כוללת את המחיר של הפירות ועל כן יש כאן קביעות מקח שמחייבת במעשרות. הדרך הטובה במקרה שלך היא ללכת קודם במטע המדובר לקטוף מספר פירות מכל הסוגים (אחוז וקצת) לומר נוסח של הפרשה מראש, ואח"כ אפשר לאכול. נוסח זה הוא ללא בעיות אפילו לדעת החזו"א אין בכך חסרון ואפשר לעשותו לכתחילה. נוסח אפשר למצוא במשפט כהן סי' לה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שאלה לגבי מוקצה בשבת: מה הכלל המגדיר את סוג המוקצה החמור והאסור בטלטול?
תשובה: השאלה היא כללית מאוד ואענה בכלליות. ישנם כמה סוגי מוקצה. העיקריים: 1. מוקצה מחמת גופו: חפץ שאין לו שימוש. כמו: אבן, תפוחי אדמה שאינם מבושלים. 2. מוקצה מחמת חסרון כיס: חפץ שאדם מקפיד עליו להשתמש בו רק לשימושו הרגיל ולא לשימוש אחר. כגון: מחשב נייד, מצלמה וכד'. 3. בסיס לדבר האסור: מוקצה שהונח על דבר המותר והיה שם בכניסת שבת מרצונו של האדם ובכוונה שיהיה שם במשך השבת, גם הדבר המותר נעשה מוקצה אפילו לאחר שיפול ממנו המוקצה. כגון שולחן שהונח עליו פמוטים. 4. כלי שמלאכתו לאיסור: כלי שהשימוש הרדיל שלו הוא למלאכות האסורות בשבת. דין זה קל משאר המוקצהף וכלי כזה באופן כללי אסור בטלטול אא"כע הטלטול הוא לצורך גופו כלומר לצורך שימוש המותר על ידו או לצורך מקומו היינו לצורך שימוש במקום עליו הוא מונח. כגון מותר לטלטל פטיש לצורך פיצוח אגוזים ומותר לטלטל פטיש המונח על כסא שרוצים לשבת עליו. ואידך פרושא זיל גמור. (אפשר להעזר בספר פניני הלכה שבת הנמצא באתר)
שאלה: מקדמה מכסף המגיע לי - ריבית: ברשותי בית עסק שבו מידי פעם אני מחייב לקוחות שלי בכרטיס אשראי. החיוב מתבצע מול חברה פרטית שמנהלת את כל הכספים והחיובים שקשורים לחברות האשראי. אחת לחודש אני מקבל את כל הכסף המגיע לי ישירות מהחברה הפרטית. ישנה אפשרות שבה אוכל לקבל מחצית מהסכום לפני המועד החודשי, אך חברת הגבייה מעוניינת שאשלם 0.01 אחוז ריבית על כל יום מוקדם יותר מהתאריך המקורי. נשאלת השאלה: אם אקח את הכסף לפני הזמן (הכסף שייך לי והוא נמצא אצלהם) ואשלם את הריבית שהם רוצים, האם אעבור על איסור ריבית?
תשובה: עקרונית כן. אבל בד"כ בחברות האלה יש היתר עסקה, ואם יש היתר עסקה - מותר. תבדוק את זה.
שאלה: ברכת אשר יצר בבוקר: האם חייבים לברך אשר יצר בבוקר בדומה לנטילת ידים, גם אם לא נצרך לנקביו? כמו כן אודה אם תוכלו לומר, האם כדאי להפריד בבוקר בין נטילת ידים (כלומר ליטול ולברך ואח"כ להתפנות) לאשר יצר אם חושש שיגע בידיו באיברי הגוף או באיברים המוצנעים? ב ו
תשובה: לדעת הרשב"א הטעם לאמירת ברכת "אשר יצר" הוא שהקם בבוקר הריהו כבריה חדשה, ולפיכך יש לברך גם אם לא נצרכים להתפנות, אולם הרמב"ם ועוד ראשונים סבורים שמברכים רק אם מתפנים. דעת הב"י שאין לברך במקרה זה ואילו הרמ"א הביא את דברי האבודרהם שנהגו לברך, ולפיכך למנהג האשכנזים יש לברך ולמנהג הספרדים אין לברך. יש ליטול ידיים ואחר כך להתפנות. אם מרגישים שנזקקים להתפנות יש להתפנות מיד לאחר הנטילה ורק לאחר מכן לברך ברכת "על נטילת ידים" וברכת "אשר יצר", ואם לא מרגישים כך, יש לברך על הנטילה ואחר כך להתפנות.
שאלה: צניעות של מרפק ועקב למתפלל ולחזן: 1. האם מצד הדין יש חומרה או מנהג לא להתפלל בחולצה קצרה ולא להיות שליח ציבור, ואם כן, מה מה המקור? 2. כמו כן, האם יש חומרה או מנהג לא להתפלל ולא להיות שליח ציבור עם נועל סנדלים ובגילוי עקב? 3. ואותה השאלה לגבי מכנסיים קצרים או מכנסי שלושת רבעי? ב ו
תשובה: 1. בהרבה מקומות זה הנוהג, שאנשים הולכים עם חולצה קצרה שנגמרת לפני המרפק. וממילא, במקומות האלה אם היה מגיע מלך אנשים היו מקבלים אותו בחולצה כזאת, וזה ר. אך זה נקבע עפ"י מנהג המקום, במקום שזה נורמלי ללכת ככה אין שום בעיה ובמקומות שלא רגילים זה בעיה. 2-3. כמו בסעיף הראשון, זה נקבע עפ"י מנהג המקום.
שאלה: ביקור בגנים הבהאיים בחיפה: האם מותר לבקר בגנים הבהאיים בחיפה?
תשובה: מישהו שבירר את זה אמר לי שהגנים האלה הם לא לשם עבודה זרה אלא לשם נוי ולכן מותר.
שאלה: הטמנת דבר לח על גבי צלחת: הבנתי שמותר לשים על צלחת הפוכה על פלטת שבת תבשיל אפילו לח. שאלתי היא, האם מותר לכסות את הבשיל עם שמיכה? האם יש כאן איסור הטמנה כי הרי אין כאן בישול?
תשובה: הגדר של הטמנה הוא אם הדבר עוטף את רוב הסיר, ואז אסור. אך אם רק את חלקו, מותר, מותר לשים סיר על גבי צלחת הפוכה ולכסות אותו מלמעלה במגבת (בתנאי שהיא לא מכסה את רובו), אך זה אך ורק בדבר יבש, בדבר לח לא. לכן, תבשיל לח אסור לשים על גבי צלחת הפוכה, ותבשיל יבש מותר לשים, ומותר לכסות רק בתנאי שהכיסוי לא עוטף את רוב הסיר.
שאלה: דין אורחת בהדלקת נרות: בילקוט יוסף סי רסג סעיף י"ח: "כלה השובתת אצל חמותה, צריכה הכלה להדליק הנרות בחדר השינה שמייחדים לה. והחמות תברך על ההדלקה שבחדר האוכל. וכו 1) ראיתי שאם מייחדים לה חדר היא חייבת לברך בו כדין השכרה, אבל אם יש חשש ופחד שתפרוץ דליקה בחדר מה הדין? (לפי עדות ספרד) 2) אולי תברך על נר חשמלי בחדר? 3) למה אין דינים נחרצים בהלכה הזאת שכ"כ מסתבכים בה אנשים? אפשר לפרט לי את כולה לדק דק, כדי שדי אני יוכל להבין מה הדין הנכון? כי כל אחד אומר אחרת!.
תשובה: צריך להדליק בדרך שאין בה סכנה, בנרונים שמונחים בתוך מסגרת שמורה, ואם בכל זאת יש סכנה אפשר להשתתף עם חמותה בנרות ולצאת ידי חובה בברכתה. בדרך כלל ההלכה היא שבעל הבית מדליק ומוציא ידי חובה את האורחים, אמנם מפני שמצוה זו חביבה על הנשים והן אינן רוצות לוותר מחפשים כל דרך כדי לזכות את הנשים המתארחות אבל לדעתי, אם יש הדלקת נרות בחדר האוכל ע"י בעלת הבית לא כדאי שהאורחת תברך על חשמל. ויש מקילים שהאורחת תדליק ראשונה ותברך לפני בעלת הבית.
שאלה: נרות שעווה לכבוד שבת קודש: לפני מספר שנים קבלתי על עצמי להדליק נרות בשמן זית. לאחר תקופה מסוימת עברתי לשמן פרפין. כיום ברצוני לחזור ולהדליק בנרות שעווה. האם עלי לעשות התרת נדרים? ואם כן - כיצד?
תשובה: לא נראה לי שצריך התרת נדרים. זה לא נחשב מצווה יותר טובה שתצטרכי לעשות התרת נדרים כדי לעבור לנרות, כי יש דעות שהשמן הכי מובחר הוא לא שמן זית אלא מה שדולק הכי טוב.
שאלה: תפילה על קברי צדיקים וסכנת נפשות: בעיתון "בשבע" בפרשת אמור תשע"א הובאה דעה, שיש עניין להתפלל על קברי צדיקים - גם כאשר הדבר כרוך בסכנת נפשות, רציתי לשאול, האמנם כן מבחינה הלכתית?
תשובה: לא. להפך, אם זה כרוך בסכנת נפשות איך אפשר לומר שמותר? אי אפשר לומר דבר כזה בלי ביסוס על הפוסקים. מי שאמר את זה יכול לבוא ולומר שלדעתו תפילה על קברי צדיקים נחשבת חלק מביסוס ישיבתנו בארץ. אבל הוא צריך לכתוב על סמך מה הוא אומר את זה.
שאלה: מתי לחגוג בר מצווה: בני נולד ב14 ל7 1998. ברצוני לדעת מתי הוא צריך לעלות לתורה, באיזה יום בשבוע? ואיזו פרשה עליו ללמוד? כמו כן, מתי לחגוג שבת חתן? לפי בדיקה שערכתי באינטרנט התאריך שלו הוא 22 ל7 2001, וזה יוצא ביום שישי, האם הוא צריך לעלות לתורה בשבת וגם בשני או חמישי אחר כך?
תשובה: אכן, הבר מצוה יוצאת ב-כ' בתמוז השנה. הוא צריך לעלות לתורה בשבת שלאחר הבר מצוה, שבת פרשת מטות. זוהי גם שבת הבר מצוה שלו ואז ראוי לחגוג. הוא לא צריך לעלות בשני וחמישי אחרי השבת.
שאלה: הקדמת אזכרה: האם אפשר להקדים או לאחר אזכרה לנפטר? זו לא השנה הראשונה.
תשובה: כן. אם זה לא נוח, אפשר לשנות את התאריך. בדרך כלל מאחרים אבל אם זה יותר נוח אפשר גם להקדים. את הקדיש צריך לומר באותו יום, אבל את תאריך ההתכנסות של המשפחה והעליה לקבר אפשר לשנות.
שאלה: ברוך הוא וברוך שמו בברכת הכהנים: האם יש לומר ברוך הוא וברוך שמו אחרי שם השם בברכת הכוהנים, כי הרי מי שרוצה לצאת ידי חובה בדברים שהוא לא יכול לברך לבד, כגון: תקיעת שופר, קריאת המגילה לא אומרים ברוך הוא וברוך שמו?
תשובה: אין לומר ברוך הוא וברוך שמו.
שאלה: למה הארבה כשר?: לכבוד הרב. היה לי ויכוח עם חברי למכללה אשר מחפשים בכל תוקף לזלזל בדת, והגעתי איתם בויכוח לשאלה "למה הארבה כשר?" חוץ מלהגיד להם כי השם אמר, לא היה לי מה להוסיף. חיפשתי באינטרנט ולא מצאתי מענה לשאלתי, אני אשמח אם כבוד הרב יסביר לי מה אני אומר על כך, "למה הארבה כשר"?
תשובה: באופן כללי רוב העופות כשרים. הטעם להיתר או איסור אכילה קשור לתכונות הבסיסיות של בעלי החיים. התורה מתירה לאכול בעלי חיים שאינם טורפים ומזיקים. לכן בעלי חיים ביתיים מותרים וחיות טורפות אסורות. כך גם לגבי עופות, העופות הדורסים אסורים באכילה ושאר העופות מותרות. לגבי שרצים, נראה שהטעם העיקרי האם מדובר על שרצים שהם משוקצים ולא נקיים או על שרצים שהם מלוכלכים. כנראה שהארבה אינו מוגדר חי טורף וגם אינו מעורר גיעול.
שאלה: טעמי המקרא בעברית: האם אפשר לקבל את פירושן המילולי (תרגום מארמית) של טעמי המקרא?
תשובה: על-פי הספר: "טעמי המקרא" בהוצאת "אשכול", תשל"ב (עמ' כח-ל): אכתוב לגבי הטעמים הנפוצים יותר. אתנחתא - מלשון חניה. מרכא - מלשון "מאריך" על שם ניגונו שהוא קול פשוט ארוך. סגול - בגלל צורתו הניקוד "סגול" הפוך. זקף - שתי נקודות זקופות זו מעל זו. רביע - בעברית תרגומו "מיושב" משום שעוצרים מעט. זרקא - בעברית תרגומו "צינור". אונקלוס מתרגם "מזלג"   צינור, ורש"י שם מפרש שהם כמין ווים כפופים. דרגא - על שם צורתו שדומה למדרגות סולם וכך גם נשמע ניגונו. פשטא - בגלל צורתו כמקל אלכסוני על האות האחרונה בתיבה ופושט ויוצא מעט חוץ לתיבה. פזר - כנראה על שם אופן ניגונו. (אזלא) גרש - על שם שמגרש את המשרת שלפניו (אזלא   הלכה). גרשיים - על שם צורתו שני גרשין. מונח - על שם צורתו כשופר מונח. נקרא גם "שופר מונח". שלשלת - בגלל צורתה: קו משתלשל. טיפחא - לא ידוע טעם שמו.
שאלה: כלאיים בעשבי תבלין: בגינתי נשתלו עשבי תבלין במרחק של 18 ס"מ לפחות בין הזנים השונים. לאחרונה גיליתי שזן מסויים הנביט עצמו ו"יצא" במספר מקומות על פני שטח נרחב יחסית ובסמוך מאד לזן אחר. האם יש בכך איסור כלאיים? אם כן - מה עלי לעשות וכיצד למנוע דבר כזה בעתיד?
תשובה: וברכת ד' יש לעקור עד שהעיקרים יהיו רחוקים זה מזה 13 ס"מ. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שונות: יש לי מספר שאלות: 1) בשבת כשהלכתי לטייל ראיתי שהמכולת ליד ביתי פתוחה (לא היתה מכירה) ושני האחראים היו שם.אני לא יודעת מה הם עשו אבל האם אני צריכה לדווח על כך? האם אפשר לקנות מהם בנתיים? 2) בתפילת שחרית אני נוהגת להתחיל מברוך שאמר ולפעמים כשאין לי זמן אני קוראת רק את שמע ישראל ותפילת שמונה עשרה, האם אני צריכה לעשות התרת נדרים אם אני רוצה להתחיל לקרוא רק את שמע ישראל ותפילת שמונה עשרה? ואם כן, אז מה במקרה שאין לי זמן, אני יכולה לדלג? 3) האם צריך להטביל בריתה (מתקן מסנן מים)? ובנוגע למסננים שבתוך הבריתה,כל זמן מסויים צריך להחליף אותם אז כל פעם אני צריכה להטביל מסנן חדש שאני מחליפה?
תשובה: 1. אם יש להם תעודת כשרות, כדאי לדווח לרבנות שנותנת להם כשרות ולומר להם לבדוק (אם זה חד פעמי, שמא היה צריך להוציא אוכל למשפחה שהיה חסר להם ואין כאן שום איסור). מותר לקנות שם ובמיוחד שהם לא מכרו בשבת. 2. אם זה רק משום שאין לך זמן וכשיש לך את מתפללת כרגיל, אינך צריכה התרת נדרים. 3. המתקן הזה כולו פלסטיק ולכן אין צריך להטבילו.
שאלה: איך חטאו תלמידי ר"ע?!: איך באמת תלמידי רבי עקיבא חטאו בדבר שרבם כ"כ דגל בו?
תשובה: אני מציע לך לעיין במאמרו של הרב אבינר בספרו טל חרמון בעניין. ועוד נראה לבאר שמהלך הדברים הוא שרבי עקיבא לימד את תלמידיו להיות אנשים גדולים. חלק מהגודל של האדם הוא בכך שהם מפתחים את עמדתם הרוחנית ואת עצמיותם. המהלך של ברור העצמיות לפעמים גורם לאי יכולת לתת מקום מספיק נרחב לעמדות וכוחות של אחרים. על מצב זה כתב הרב קוק בפיסקה באורות הקודש: "לפעמים מתוך גדלות רוחנית מתחזקות גם כן המדות הרעות, ומתבלט הדבר בלעיגה וביזוי לחברים, כשיש איזה טינא בלב ביחוד עליהם. אף על פי שלכאורה התביעה הלבית דורשת הרחבה זו, ולפעמים יש מקום לצדד גם כן שאין בביזוי ההוא משום לשון הרע והתכבדות בקלון חבירו, שאין הכונה להרע כי אם להרחיב את אופיו הפנימי, שהוא בעיקרו קודש, בכל זאת הזהירות מזה היא יפה, והרי זה בכלל אל תאמר אשלמה רע, קוה לד' וישע לך. כשמזדמן לצדיק נפילה מוסרית, אל יחת, ויעלה למקומו העליון במחשבת קדושתו. ביחוד אל יבהל מפני חטאת האדם בנוגע בין אדם לחברו, בעניני כבוד, והתכבדות בקלון חברו, שלפעמים יש בהם קורטוב של טוב, מפני גדולת הנשמה, אלא שצריכים לזקקה בתשובה מאהבה, ולשוב תמיד לגבורה של ענוה, ש ל אהבת רעים, וזהירות בכבוד הבריות". ודאי שאצל תלמידי חכמים גם מעט אי נהיגה בכבוד נחשב כחטא ונפילה.
שאלה: גאולת אחישנה - אם זכו: בגמרא מובא שגאולת אחישנה תהיה אם זכו וגאולת בעיתה תהיה אם לא זכו. ההסבר הידוע ומקובל הוא שזכו הוא פונקציה של מצבו הרוחני של העם, וככל שהעם יהיה במצב רוחני יותר טוב, כך יהיה יותר אחישנה וענני שמיא. מאידך, יש פיסקה בעין אי"ה ברכות א על חזקיה שסמך גאולה לתפילה, ושם מבאר הרב באריכות שככל שהאדם - עם במצב רוחני גבוה יותר הוא רואה את יד השם גם בתוך ההשתדלות הטבעית ע"פ דברי הר"ן הידועים, וכותב שם הרב במפורש שגם לגבי המקורות שמראים סתירה לגבי הגאולה האחרונה "קמעא קמעא" או "כימי צאתך מארץ מצרים אראנו נפלאות" שהדבר תלוי במצב של העם. א"כ יוצא שיש סתירה גדולה מאוד בין שני הדברים למעיין בשתי סוגיות יסודיות אלו? שאלתי כבר הרבה ת"ח ולא קיבלתי תשובה מספקת. נראה, שא"א לתרץ שיש הבדל בין מישור ה"זמן" למישור האנושי - אלוקי. כי בהרבה מהמקורות שמסבירים את תהליך הגאולה בדורנו (לדוג האור החיים הק בבלק אם הבנים שמחה ועוד) מוכח שהדברים הולכים ביחד. אשמח לתשובה.
תשובה: השאלה לכאורה טובה. ואולי יש לבאר שיש שלשה מצבים. יש מצב כל כך מתוקן שאין כלל צורך בתהליכים. עם ישראל יגיע לבשלות רוחנית וידיעת ה' כל כך עליונה. עם ישראל יגיע להבנת עניין החול והקודש בדרך כל כך אחדותית שכלל לא יצטרכו להיות תהליכים של ברור במעבר מהגלות לגאולה. על כך נאמר זכו כעניני שמיא. אין הכוונה שנהיה בעולם ניסי שבו העולם הטבעי יתבטל אלא נעבור מיד למדרגה עליונה של אחדות הנס והטבע. אולם להגיע למדרגה עליונה זו זה כמעט מן הנמנעות. המעבר מהמצב של הגלות למצב של הגאולה לא יוכל להתרחש בבת אחת. עם ישראל יצטרך לעבור הרבה תחנות וזיכוכים עד שיגיע לבשלות ובהירות באור האלוקי עד שיצליח להתנער מחשכת הגלות לאור הגאולה. במעבר מגלות לגאולה מבאר לנו הרב, שככל שעם ישראל יהיו במדרגה עליונה יותר כך יצטרכו פחות ניסים בברור והכוונה לניסים שדוחים את האור של קדושת הטבע. אולם ככל שנהיה במדרגה עליונה יותר כך נוכל לברר את אור הגאולה שלא מתוך ניסים גלויים עד שנגיע לתובנה מאד אחדותי שבמדרגה עליונה זו הנס והטבע מתאחדים.
שאלה: סכין חדה פרווה בגבינה צהובה: מה דינה של סכין חדה פרווה שחתכו איתה גבינה צהובה קרה?
תשובה: מאחר ומדובר בגבינה קרה, הסכין נשארה פרווה. יש לשטוף אותה היטב ובעיקר בחיבור בין הקת לסכין.
שאלה: מתי עולים ב-11 חודש בשנה מעוברת: נפטר דוד במשפחה בא אלול שנה שעברה. הבנות שלו שואלות מתי יוצא 11 חודש שבו עולים לקבר ועושים אזכרה, כיוון שזו שנה מעוברת אנחנו קצת מבולבלים. כמו כן אם זה יוצא בא אב השנה, האם הולכים לבית הכנסת בערב בא אב או יום קודם?
תשובה: ה-11 חודש יוצא ב-א' תמוז. ב-א' אב נגמרת שנת האבלות. את האזכרה הספרדים נוהגים לעשות בתום 12 חודש. את האזכרה של 11 חודש ניתן להקדים ביום.
שאלה: שאלות בנוגע לציצית: בשבת אני משתדל ללכת עם ציצית צמר מכובדת. כשאני הולך לישון בצהריים (לכשעה-שעתיים) אני מחליף את הציצית לציצית בד אוורירית ופשוטה יותר, ומברך על הציצית מבד "על מצות ציצית". 1) האם כשאני קם מן השינה (נניח שישנתי שעתיים) - עליי לברך על ציצית הצמר "על מצות ציצית"? 2) בבוקר, כשלבשתי את ציצית הצמר - כיוונתי שאני מתכוון לקיים מצות ציצית ושאני מתכוון לזכור ע"י זה את כל מצוות ה. האם גם כשאני מחליף לציצית מבד עליי לכוון זאת? וכן בהחזרה של ציצית הצמר - האם צריך שוב לכוון?
תשובה: כשאתה מחליף ציצית עליך לברך.
שאלה: חוסר הקפדה בדקדוק לעתים בדברי ח : שמתי לב שיש בח (ראיתי זאת במספר במספר משניות) לעתים חוסר הקפדה על נושא של שימוש בזכר ונקבה בשפה, שפעמים שמתייחסים לעצם שהוא זכר בתארים של נקבה וכו. כמו כן, פעמים שכתוב למשל "מעלים", ופעמים שכתוב "מעלין". האם יש ללמוד משינויי הלשון הללו דברים מסויימים או שאין לדקדק כ"כ בצורת הכתיבה אלא יש להתייחס בעיקר אל התוכן?
תשובה: ר' מאמרו של אחד העם, הלשון ודקדוקה, בספרו על פרשת דרכים א.
שאלה: "שיחת הילדים" - של מי?: במשנה באבות, על דברים שמוציאים את האדם מן העולם, נאמר בין היתר: "שיחת הילדים". רציתי לשאול מהו הפירוש של הדברים? האם הכוונה לילדים שלו? האם עליו להיות בעיקר רציני ותכליתי איתם, ולא להשתתף איתם לפעמים ב"שטויות" וב"צחוקים" שהם עושים?
תשובה: שיחת הילדים אין הכוונה דבר שמעניין את הילדים אלא שיחה שהמנהיג שלה הוא הילד. אדם שמונהג על ידי ילד זה דבר שאינו הגון אולם אם המבוגר הוא המנהיג וחלק מן הנהגתו היא גם לעשות קלות ראש בכדי להתקרב לילדים אין בכך חסרון.
שאלה: השבעת המלאכים כיום. וכוונות בשם ה : הרמח"ל בדרך ה כותב על אפשרות של השבעת המלאכים, כמו גם שימוש בשמות ה. 1) האם כיום עניינים אלו קיימים? האם משתמשים בהם? 2) מה לגבי כוונה בשמות ה? האם זו חובה או שזה שייך לבעלי מידת החסידות וכו? אם כן - מה יש לכוון?
תשובה: ככל שמתקדמים לעת הגאולה, הכוחות השלילים והקליפות בעולם הולכות ונחלשות. אין צורך ללכת בדרך של השבעות וכד'. ניתן להמתיק את הרע על ידי מצוות ואור התורה. ודאי שיש חשיבות בכוונה בשמות ה'. יש בכך מדרגות על גבי מדרגות. הכוונות הבסיסיות בשם ה' הם בשם הויה, שה' הוא מקור כל המציאות כולה ואין שום הוויה ללא ההויה האלוקית. שם אלוקים, הכוונה שהקב"ה מתגלה אלינו בלבושים שונים והוא משתמש בכל הכוחות השונים שיש במציאות כפי רצונו. בשם אדנות הכוונה שהקב"ה משגיח ומולך על כל המציאות.
שאלה: מזיגה מבקבוק לכוס בשרית ולכוס חלבית: האם יש בעייה למזוג מבקבוק שתייה לכוס בשרית בארוחה בשרית, ובערב למזוג מן הבקבוק לכוס חלבית בארוחה חלבית? האם צריך לנקות את הפיה של הבקבוק בסוף כל ארוחה?
תשובה: אין בזה בעיה, כי הכל צונן. גם אין צריך לנקות את פיית הבקבוק.
שאלה: רכיבה על חמור: מדוע אסור לבנים לרכב ללא אוכף?
תשובה: המגע הישיר בין הגוף לבהמה יכול לגרום לגירוי היצר ולקשיים בשמירת הברית.
שאלה: ברכת המזון מקוצרת: מה נוסח של ברכת המזון מקוצרת? אני לא מוצאת את זה בסידורים. בבקשה עזרה. הרבה פעמים אני בדרך או ממהרת ולצערי הרב אין מצב שאוכל לברך את כל הברכה. וברכה
תשובה: בשעת הדחק, או כשקשה מאוד לכוון אפשר לברך ברכת המזון המקוצרת אולם יש להשתדל תמיד לברך את כל הברכה כפי שתיקנו ח. (כשאפשר, עדיף לברך את הברכה הרגילה עד 'אל יחסרנו' ולהפסיק שם, מאשר לברך את הברכה המקוצרת). זהו נוסח הברכה: ברכה ראשונה כולה כנוסח הרגיל. "נודה לך ה' אלקינו על שהנחלת לאבותינו ארץ חמדה טובה ורחבה ונתת לנו ברית ותורה ולחם לשובע ברוך אתה ה' על הארץ ועל המזון. רחם ה' עלינו ועל ישראל עמך ועל ירושלים ועל מלכות בית דוד משיחך ובנה ירושלים עיר הקודש במהרה בימינו ברוך אתה ה' בונה ברחמיו ירושלים אמן. ברוך אתה ה' אלוהינו מלך העולם האל אבינו מלכנו המלך הטוב והמטיב לכולנו, הוא היטיב הוא מטיב הוא יטיב לנו, הוא גמלנו הוא גומלנו הוא יגמלנו לעד בחסד ובחן וברחמים, ויזכנו לימות המשיח, עושה במרומיו הוא יעשה עלינו ועל כל ישראל ואמרו אמן"'
שאלה: ברכת המזון על מצה: באכילת מצה במהלך השנה (הכוונה יותר ממצה אחת בכל פעם), האם חייב ברכת המזון או ברכת נהנין? וברכה
תשובה: לשיטת יהודי אשכנז, ברכה ראשונה המוציא וממילא האחרונה ברכת המזון. אפילו בחצי מצה יש הרבה יותר מכזית, וכמות כזאת מספיקה כדי לחייב בברכת המזון. ליהודי ספרד- ברכה ראשונה מזונות.
שאלה: ללדת ילדים למרות התנגדות החותנת: אני נמצאת בהתמודדות מוסרית מאוד גדולה ורציתי לשאול מה דעת התורה או מה דרך ארץ שבה צריך לנהוג. ב"ה, נולדה לנו בת לפני מספר חודשים והשמחה הייתה מרובה. חמותי אישה טובה אך לא שומרת תורה ומצוות, תמיד אמרה שזה לא הזמן ושעלינו לחכות לפחות עד שאסיים את לימודיי, אתחיל לעבוד ונוכל להתפרנס ולפרנס את המשפחה הקטנה. כעת, לאחר שנולדה בתנו, היא מפרגנת ותומכת אבל שוב אומרת כל הזמן שנחכה לפחות כמה שנים עד הילד הבא. היא לא אומרת זאת כעצה אלא כחובה. היא פשוט "לא מסכימה" שנביא עוד ילדים כרגע. יש לציין לזכותה שהיא עוזרת לנו מאוד מבחינה כלכלית ולא היינו יכולים להסתדר בלעדיה. אך אני מרגישה שהיא נכנסת לתחום שממש לא שלה, אין חדירה יותר גדולה מזו לפרטיות של הזוגיות שלנו, עד כדי כך שבעלי מתחיל לצדד בה בנימוקים קשים אך נכונים שהיינו מוצאים את עצמנו ברחוב אלמלא העזרה שלה. קשה לי מאוד עם אנשים שחושבים על ילדים כאובייקט כלכלי ומחשבים את צעדיהם על סמך זה, אך מצד שני אני רואה משפחות ברוכות ילדים וכולם במצב כלכלי קשה. אנחנו רוצים לגדל את ילדינו בצורה הטובה ביותר ולהעניק להם את הטוב ביותר ולפעמים אהבה ואמונה בה לא מספיקה, צריך גם כסף. לכן ההתלבטות כאן היא קשה אף יותר, כיוון שלא רק שאני מרגישה שמחובתי להקשיב לחמותי שבזכותה יש לי מה לאכול אלא שאפילו בתוך תוכי אני מבינה את המצב. אני תמיד אומרת לבעלי שמה שהקדוש ברוך הוא יחליט, זה מה שיהיה לנו, אבל זה לא מדוייק. גם לנו יש חלק בזה ואפשר להחליט שלא. אני מתפללת לה שיברך אותנו בילדים ויתן לי כוח להתמודד עם העולם "החילוני" שלי ואף להתנתק ממנו אם צריך, ולהתרכז בילדיי. אבל קשה לי להתעלם מהעובדה שאני חיה על חשבון אדם אחר, ואם הוא אומר שאין לו עוד כסף לממן את הרצונות שלי כרגע אני מרגישה שזה לא מוסרי להביא עוד ילדים כרגע. כמו שאמרתי אני נמצאת בהתמודדות מוסרית קשה. כיצד לנהוג? כיצד הקב"ה רוצה שאנהג?
תשובה: אין כללים מוחלטים. ח אומרים הרוצה להנות מאחרים יכול והרוצה שלא להנות לא יהנה. רואים שבנושא זה כל אדם יכול להחליט מה מתאים לו. אם את מרגישה לא טוב לקחת מאחרים, למרות שאת עושה זאת למטרות נעלות, את לא חייבת לחיות בצורה שלא מתאימה לאופי הפנימי שלך. באופן כללי נראה שלא טוב השעבוד הנפשי בגלל הקבלה של הכסף מחמותך. אני מציע שבשלב ראשון תשתדלו לדחות קצת את התלות והקבלה של הכספים. רק כשתהיו יותר עצמאיים תוכלו לקבל מתנות ללא שעבוד נפשי לצרכי האחר.
שאלה: טבילת כלים בכל שעות היום: האם יש שעות מסוימות ביום בהן אי אפשר לטבול כלים או שאפשר בכל שעות היום לעשות זאת? מראש.
תשובה: מותר להטביל כלים כל היום וגם בלילה (טבילת כלים, פרק ו, א). במקום בו מקווה הכלים סמוך למקווה נשים אין לטבול כלים בלילה ולפנות ערב משום צניעות.
שאלה: להתגלח ולהסתפר ביום שישי: האם מותר להתגלח, להסתפר ולגזוז ציפורניים ביום שישי לכבוד שבת בחודש העומר?
תשובה: השאלה נוגעת רק ליום שישי הקרוב, ומאחר ול"ג בעומר חל ביום ראשון, מותר להתגלח ביום זה. אין איסור לקצוץ ציפורניים בכל יום מימי ספירת העומר.
שאלה: "חלימה מודעת" - האם יש הסבר יהודי לתופעה?: בשנים האחרונות אני חווה תופעה שחוזרת על עצמה: בזמן השינה, בחלום, התודעה שלי התרגלה "להתעורר" בתוך מרחב החלום עצמו ולדעת שבעצם אני נמצא בתוך חלום ושהגוף הפיזי שלי נמצא ישן במיטה. אני מרגיש שלא סתם זה קורה, ואף אני מרגיש כי באמצעות היכולת הזו שניתנה לי אני יכול להתקרב יותר לקב"ה. על-פי היהדות ישנם שלושה סוגי חלומות: מהרהורי לבו. חלום על ידי שד. והחלום הנבואי. אך לצערי לא מצאתי הסבר על התופעה מהסוג הנ"ל. אשמח להכוונה.
תשובה: זו תופעה שנקראת ריחוף, ורש"י מדבר עליה. ריחוף זה שהאדם מרגיש שהנפש שלו נמצאת מעל הגוף. זו תופעה ידועה ומוכרת, והיא לא פלאית. רש"י מדבר עליה כדי להבהיר שהנפש של האדם לא מוגבלת למקום, למרות שמקומה הוא בתוך הגוף. יש כאלה שנבהלים מזה, ואני שמח לשמוע שאתה לא נבהל ממנה. צריך להיזהר לא להיתפס לדמיונות שיקריים, לדעת לשמור על המקום האמיתי של התופעה הזאת.
שאלה: סיום אבלות בספירת העומר: אני יוצאי אשכנז. מתי אפשר לשמוע מוזיקה וכד, בל"ג בעומר (בערב) או (בבוקר) או בל"ד בעומר?
תשובה: למנהג האשכנזים, דיני האבלות מסתיימים בל"ג בבוקר. למנהג הספרדים, הם מסתיימים בל"ד בבוקר. מוזיקה ושירים לכבוד ההילולה של רבי שמעון בר יוחאי מותר לכל הדעות גם בערב.
שאלה: פילנדיה שעבר עליה הפסח: אני עומדת להתחתן בעוד שבועיים. קנינו 40 בקבוקי פילנדיה (לא רשום עליהם "כשר לפסח"). הבקבוקים ניקנו חודש לפני חג הפסח, והם יושבים סגורים אצלי בבית בתוך ארון. (לא עשינו מכירת חמץ) אנחנו ספרדים (לא אשכנזים). רציתי לדעת מה עליי לעשות, האם עליי לזרוק את כל הבקבוקים לפח או יש איזשהי הקלה או פירצה בהלכה שיכולה לעזור לי בעניין? רק אציין שזו הפילנדיה השקופה הרגילה. אשמח לתשובה-- מראש.
תשובה: יש לברר אם הפילנדיה מכילה חמץ באחוז גבוה, ואז יש להשליך את הכל. ואם רק אחוז קטן, מותר להשתמש.
שאלה: איפה זה קבר יוסף?: האם נכון שע"פ המחקר רוב הסיכויים שקבר יוסף לא נמצא היכן שאנחנו נוהגים? האם יש באמת דרך לדעת שזהו הקבר אחרי כל כך הרבה שנים שלא גרו יהודים בארץ?
תשובה: כל אחד יכול להוציא מחקר ואי אפשר לדעת מה נכון. אני אומר שאפשר לסמוך על המסורת ולא צריך להתחשב במחקרים.